Senfølger av Covid-19

Senfølger av Covid-19 (senvirkninger; engelsk: «long Covid», dreier seg om langsiktige følgevirkninger av koronavirussykdommen COVID-19, der 10 til 20 prosent av dem som er blitt diagnostisert med covid-19 rapporterer en rekke symptomer som varer lengre enn en måned. Over 2% (1 av 45 personer) rapporterer at de har symptomer som varer lengre enn tolv uker. Disse langvarige symptomer kan være ekstrem tretthet, hodepine, åndenød (dyspnø), opphevet luktesans (anosmi), muskelsvakhet (myasthenia), lav feber, kognitiv dysfunksjon ('hjernetåke') og hårtap (alopesi). Undersøkelser pågår med forskjellige aspekter av senfølger, men pr. oktober 2020 var det for tidlig å trekke konklusjoner, selv om en undersøkelse har antydet risikofaktorer for utvikling av sykdommen. Helsesystemer i noen land eller jurisdiksjoner ble mobilisert for å håndtere denne gruppen pasienter ved å opprette spesialiserte klinikker og/eller stille rådgivning til rådighet for leger.

Bakgrunn 
Som tiden gikk − fra de første rapporter om sykdommen i desember 2019 gjennom spredningen av COVID-19-pandemien inn i 2020 − begynte det å bli klart at covid-19 for mange var blitt en langvarig sykdom. Det kunne både sees hos mennesker først bare hadde en mild eller moderat infeksjon, og hos dem som ble innlagt på sykehus med mer alvorlig infeksjon.

Noen tidlige undersøkelser antydet at mellom 10 og 20 % ville oppleve symptomer som varer lengre enn en måned. En tidlig analyse fra United Kingdom's National Institute for Health Research antydet at vedvarende 'Long Covid'-symptomer kan skyldes fire syndromer:

 permanent skade på lunger og hjerte,
 postintensiv syndrom (engelsk: post-intensive care syndrome, PICS, følgetilstander av kritisk sykdom)
 postviralt tretthets- eller utmattelsessyndrom, (kronisk tretthetssyndrom, 'myalgisk encephalopathi')
 Symptomer på COVID-19 vedvarer.

Et flertall (opptil 80 %) av dem som ble innlagt med alvorlig sykdom opplever langvarige problemer som tretthet og åndenød (dyspnø). Pasienter med alvorlig innledende infeksjon, særlig slik som krevde mekanisk ventilasjon (respirator) for å hjelpe på pusten, vil sannsynligvis også lide av postintensive syndrom etter bedring.

Forskning 

En pasientstudie ved King's College London anslo at 10 prosent av Covid-19-syke i Storbritannia ikke kom seg innen tre uker, og ca. 250.000 opplevde symptomer i 30 dager eller mer.

Den 9. november 2020 sa Dr. Anthony Fauci at «mellom 25% og 35% av Covid-19-patientene har langvarige symptomer som tretthet, åndenød, muskelsmerter, søvnforstyrrelser og kognitiv dysfunksjon ('hjernetåke')».

Noter

Referanser

Eksterne lenker 
 Mange covid-19-ramte døjer længe med senvirkninger fra Fagbladetfoa.dk, 21. juli 2020 (Af Emil Foget der refererer Lars Østergaard fra Aarhus Universitetshospital.
 Stærkt fagligt fokus på senfølger efter COVID-19 fra Sst.dk, Sundhedsstyrelsen, 15. september 2020
 Living with COVID-19 review, UK National Institute for Health Research - Oktober 2020
 Long Covid Film om 'Long Covid' fra regeringen i Storbritannia (YouTube)
 Summary of COVID-19 Long Term Health Effects: Emerging evidence and Ongoing Investigation, University of Washington, september 2020
 

Covid-19